נושא מס רכישה הוא סוגיה שכל בעל דירה צריך להכיר ולדעת היטב. עורך דין גיל אדר מציג בפניכם מידע על מס רכישה על קצה המזלג. זקוקים לעורך דין שיטפל בנושאי מס רכישה? מוזמנים לפנות לייעוץ מקצועי בתחום. צרו קשר עם משרדנו או השאירו פרטים ונחזור בהקדם.
"(א) במכירת זכות במקרקעין יהא הרוכש חייב במס רכישת מקרקעין (להלן- מס רכישה). מס הרכישה יהיה בשיעור משווי המכירה או בסכום קבוע, לפי סוג המכירה או המקרקעין, הכל כפי שיקבע שר האוצר באישור ועדת הכספים של הכנסת".
מכן שמס הרכישה הוא מס אשר משולם לאוצר המדינה עבור הזכות לבצע קניית דירה או עסקת רכש אחרת במקרקעין. המס עצמו אינו נגזר מרווח או השבחה שנוצרו אלא מס עסקה פשוטו כמשמעו. לא בכדי נמצא מס הרכישה בכותרות בשנים האחרונות, בשנים אלו מס הרכישה מנוצל ככלי בהתמודדות עם המציאות המורכבת בשוק המקרקעין, ומשמש כבלם או ככלי לניסיונות האוצר לווסת את הביקושים הגבוהים (בעיקר על ידי הרמת הרף למשקיעים).
מדרגה ראשונה עד 1,600,175 ₪ לא ישולם מס.
מדרגה שנייה 1,600,175 עד 1,898,005 ₪ ישולם מס בשיעור 3.5%.
מדרגה שלישית 1,898,005 עד 4,896,615 ₪ ישולם מס בשיעור 5%.
מדרגה רביעית 4,896,615 עד 16,322,005 ₪ ישולם מס בשיעור 8%.
מדרגה חמישית מעל 16,322,005 ישולם מס בשיעור 10%.
מדרגה ראשונה עד 4,896,615 ישולם מס בשיעור 8%.
מדרגה שניה מעל 4,896,615 ישולם מס בשיעור 10%.
קיימים שיעורי מס נוספים ושונים למשל לרכישת משק חקלאי ולזכויות במקרקעין שאינן למגורים (משרד, חנות ועוד), וכן קיימות הנחות למגוון אוכלוסיות ומצבים כגון עולים, נכים, מתנות לקרוב, משפחות שכולות נפגעי פעולות איבה ועוד.
דוגמא לעניין מס רכישה וחשיבותו של עורך דין מקרקעין המצוי ומכיר את הגופים הרלוונטיים ואת החקיקה פגשנו בעת שייצגנו לקוח אשר רכש דירה ברמת אביב, הלקוח מילא הצהרה לעניין דירה יחידה ושילם את מס הרכישה לפי שומה עצמית שנערכה, לאחר כחודש הופתע הלקוח לקבל דרישת מרשות המיסים לשלם עוד כ-165,000 ₪ וזאת משום שבבעלותו דירה נוספת.
פנינו למפקחת שומת המקרקעין החתומה על הדרישה בכדי להבין את מקור הדרישה, בבדיקה הסתבר שכאשר התגרש הלקוח והעביר את חלקו בדירה הישנה לגרושתו, לא בוצעה העברת זכויות מול רישום המקרקעין וכך למעשה נוצרה חבות בגין שיעור מס רכישה לדירה שנייה (8% לכלל הסכום). לאחר דיון בו הוצגו המסמכים הרלוונטיים ובוצעו מספר פעולות, תוקנה הדרישה לסכום המקורי ששולם על פי שומה עצמית והמצב חזר לקדמותו בהצלחה ובשלום.
זקוקים לסיוע עורך דין בנושא מס רכישה? צרו קשר לקבלת ייעוץ מקצועי ושירות משפטי בתחום.